Document ID: 32008R0467

KOMISJONI MÄÄRUS (EÜ) nr 467/2008,
28. mai 2008,
millega muudetakse määrust (EÜ) nr 2535/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 26 lõiget 3 ja artikli 29 lõiget 1,
ning arvestades järgmist:
(1)
Nõukogu 21. jaanuari 2008. aasta määruse (EÜ) nr 55/2008 (millega kehtestatakse ühepoolsed kaubandussoodustused Moldova Vabariigi suhtes ning muudetakse määrust (EÜ) nr 980/2005 ja komisjoni otsust 2005/924/EÜ) (2) artikliga 4 on ette nähtud piimatoodete tariifikvoodid. Kõnealuseid tariifikvoote hallatakse vastavalt komisjoni määrusele (EÜ) nr 2535/2001. (3)
(2)
Nõukogu 20. detsembri 2007. aasta määruse (EÜ) nr 1528/2007 (millega teatavatest Aafrika, Kariibi mere ja Vaikse ookeani (AKV) piirkonna riikide rühma riikidest pärit toodete suhtes kohaldatakse korda, mis on sätestatud lepingutes, millega või mille tulemusel luuakse majanduspartnerlus) (4) artikliga 26 on tunnistatud kehtetuks nõukogu 10. detsembri 2002. aasta määrus (EÜ) nr 2286/2002 Aafrika, Kariibi mere ja Vaikse ookeani piirkonna riikidest (AKV riikidest) pärit põllumajandussaaduste töötlemisel saadud põllumajandustoodete ja kaupade suhtes kohaldatava korra kohta ning määruse (EÜ) nr 1706/98 kehtetuks tunnistamise kohta. (5) Määruses (EÜ) nr 2535/2001 tuleks teha vastavad kohandused.
(3)
Ühelt poolt Euroopa Ühenduse ja selle liikmesriikide ning teiselt poolt Lõuna-Aafrika Vabariigi vaheline kaubandus-, arengu- ja koostööleping, mis on heaks kiidetud nõukogu otsusega 2004/441/EÜ, (6) jõustus 1. mail 2004. Kõnealuse lepinguga on ette nähtud, et lepinguosalised avavad juustukvoodid igal aastal. Euroopa Ühenduse ja Lõuna-Aafrika vahelise juustukaubanduse kiirendatud liberaliseerimist käsitlevate läbirääkimiste raames lepiti kokku, et kummagi poole juustukvoote tuleks hallata põhimõttel „kes ees, see mees” vastavalt komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik) (7) artiklitele 308a, 308b ja artikli 308c lõikele 1.
(4)
Seepärast tuleks määrust (EÜ) nr 2535/2001 vastavalt muuta.
(5)
Käesoleva määrusega ette nähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2535/2001 muudetakse järgmiselt.
1.
Artiklit 5 muudetakse järgmiselt:
a)
punktid c ja e jäetakse välja;
b)
lisatakse punkt j:
„j)
nõukogu määruse (EÜ) nr 55/2008 (8) I lisas sätestatud kvoot nr 09.4210.
2.
Artikli 13 lõige 2 asendatakse järgmisega.
„2. Litsentsitaotlused peavad hõlmama vähemalt 10 tonni, kuid mitte rohkem kui artiklis 6 osutatud kuuekuulisel ajavahemikul saada olevat kogust.
Artikli 5 punktis a osutatud kvootide puhul tohivad litsentsitaotlused siiski hõlmata kuni 10 % saada olevast kogusest.”.
3.
Artiklit 19 muudetakse järgmiselt:
a)
punktid b ja d jäetakse välja;
b)
lisatakse punkt i:
„i)
määruse (EÜ) nr 55/2008 artikli 2 lõike 1 punktis a osutatud sätted.”.
4.
Artiklit 19a muudetakse järgmiselt:
a)
lõige 1 asendatakse järgmisega:
„1. Määruse (EMÜ) nr 2454/93 artikleid 308a, 308b ja artikli 308c lõiget 1 kohaldatakse VIIa lisas osutatud kvootide suhtes, mis on sätestatud:
a)
nõukogu määruses (EÜ) nr 312/2003; (9)
b)
nõukogu määruses (EÜ) nr 747/2001; (10)
c)
Lõuna-Aafrika Vabariigiga sõlmitud kaubandus-, arengu- ja koostöölepingu (11) IV lisa 4. loetelus.
b)
lõige 4 asendatakse järgmisega:
„4. Vähendatud tollimaksumäära kohaldatakse juhul, kui esitatakse päritolutõend, mis on väljastatud vastavalt:
a)
Tšiiliga sõlmitud kokkuleppe III lisale;
b)
Iisraeliga sõlmitud kokkuleppe protokollile nr 4;
c)
Lõuna-Aafrikaga sõlmitud kokkuleppe (12) protokollile nr 1.
5.
Artikli 20 lõike 1 punkt a jäetakse välja.
6.
Artikli 22 punkt a jäetakse välja.
7.
I lisa muudetakse järgmiselt:
a)
I.C ja I.E osad jäetakse välja;
b)
käesoleva määruse I lisa tekst lisatakse I.J osana.
8.
II lisast jäetakse välja A osa.
9.
VIIa lisasse lisatakse 3. osa, mille tekst on esitatud käesoleva määruse II lisas.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. juunist 2008.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. mai 2008

Labels: 3
17
5
15